ועדת הכלכלה, כנסת 16, פרוטוקול מספר 351, 2005-02-02 09:30

אמנון כהן: אני פותח את הדיון.

אמנון כהן: ב-12 בינואר השנה החליטה המליאה להעביר לוועדת הכלכלה את הצעת החוק של חברת הכנסת לאה נס, שמדברת על הצעת החוק הדרכים (שילוט) – (תיקון - איסור התקנת שלט בעל תצוגה נעה), התשס"ג-2003, על מנת להכין את החוק לקריאה ראשונה.

אמנון כהן: הממשלה תמכה בהצעה, ואנחנו מקיימים את הדיון.

אמנון כהן: בתיאום עם מנהלת הוועדה והיועצת המשפטית, אני רוצה לקדם נושאים שקשורים במאבק בתאונות הדרכים.

אמנון כהן: זה נושא בעל חשיבות.

אמנון כהן: סקרים אומרים שיותר אנשים נהרגים בתאונות דרכים, מאשר בפעולות איבה.

אמנון כהן: אנחנו במו ידינו גורמים לזה.

אמנון כהן: יש בכנסת ועדת משנה, מטעם ועדת הכלכלה, בראשות גלעד ארדן.

אמנון כהן: אנו בוועדה נקדם כל מה שקשור לבטיחות ומניעת תאונות.

אמנון כהן: נושא המאבק בתאונות דרכים, יהיה על סדר יומה הוועדה החשובה הזאת.

אמנון כהן: מציעת החוק, לאה נס, תציג את הצעת החוק.

אמנון כהן: נרצה לשמוע נימוקים, איך הדברים עובדים בעולם, לשמוע אנשי המקצוע, לשמוע גופים כמו רשויות מקומיות, משטרת ישראל, חברות שמפרסמות והגופים שנהנים מזה.

אמנון כהן: כמובן יש לשמוע גם את הצד שסובל מזה.

אמנון כהן: נשמע את כל הצדדים ונדע איך לטפל בזה בהמשך.

לאה נס: אני רוצה לנצל ההזדמנות לברך אותך.

לאה נס: אני רואה שהוועדה היוקרתית - ועדת הכלכלה - מקבלת יושב ראש מעולה.

לאה נס: גם הוועדה שבאת ממנה, היא מהוועודת היוקרתיות בכנסת.

לאה נס: אני מברכת אותך ובטוחה שתעשה עבודה מצוינת, לא פחות מהוועדה הקודמת שניהלת.

לאה נס: אני חייבת לומר, שזה בהחלט מסמן אור ירוק על זה שבחרת, מבלי שאפילו ביקשתי, לקדם את החוק.

לאה נס: בדרך כלל חברי כנסת צריכים לבקש מיושב-הראש לקדם הצעות חוק.

לאה נס: - כשאני מקבלת פנייה מהוועדה שמציעים לי לקדם החוק, שבוע לאחר שהגשתי את הבקשה, זה מראה על החשיבות שהיושב-הראש רואה בזה.

לאה נס: כבר שנים מנסה המדינה, הרשות השלטונית, להעלות לסדר היום את תאונות הדרכים.

לאה נס: אני זוכרת את שר התחבורה הקודם עולה כל חודש ומציג את מספר ההרוגים.

לאה נס: כולנו מזדעזעים אבל זה ממשיך וחוזר חלילה.

לאה נס: השנה החליטו להעלות את זה ברמה נוספת - כבר לא עניין של מודעות, אלא ללכת על פרוייקט לאומי ששר התחבורה אמר שיהיה שותף לו.

לאה נס: אחד מהדברים שביקשו מאיתנו, חברי-הכנסת, ואני חברה בשדולה ובפורום למניעת תאונות דרכים, זה לקדם חקיקה.

לאה נס: ישנם גורמים רבים שקשורים בתאונות הדרכים וזה לא רק הנושא שאני היום מעלה, אבל כיוון שזה אחד הגורמים לתאונות, חייבים לטפל בזה בחקיקה.

לאה נס: אני רוצה להציג חוברת מינואר 2005, שמוציא משרד התחבורה, אגף הרישוי והמכון הארצי לתחבורה, בנושא נהיגה נכונה.

לאה נס: ברשימת הגורמים הנפוצים המסיחים את הדעת בנהיגה מופיע גם הנושא של עיון בשלטי חוצות.

לאה נס: מדובר כאן בשלטי חוצות לא נעים, אז קל וחומר כאשר מדובר על שלטי חוצות נעים.

לאה נס: אנחנו רואים שעם כל הטכנולוגיה המבורכת, פרסום החוצות משתכלל וישנם מסכים מרהיבים.

לאה נס: אני חייבת להגיד שגם אני, הגם שלא ברצוני, צופה בשלטי החוצות הנעים.

אמנון כהן: את מתמקדת רק בנעים?

אמנון כהן: מה עם הדיגיטלים?

לאה נס: נעים זה גם דיגיטלים וגם נע.

לאה נס: אם אומרים ששלטי החוצות הלא נעים הם גורם לתאונות, אז קל וחומר שלטי החוצות הנעים.

לאה נס: ברגע שזה דיגיטלי אז התמונות נעות וכל המסכים המרהיבים הצבעוניים והמשוכללים מסיחים את הדעת.

לאה נס: צריך לתת את הדעת בעניין ולראות בזה כאחד הגורמים שמשפיעים על תאונות הדרכים.

לאה נס: וודאי לא פה המקום לדבר על המצב החמור של תאונות הדרכים.

לאה נס: כמו שאמרת, היום מספר הנפגעים בתאונות דרכים באמת גדול ממספר הנפגעים בפעולות איבה.

לאה נס: בהמשך הדיון, יש לי כאן גם קלטת שתראה איך צפייה בשלט חוצות נע גורם לתאונה.

אילן ליבוביץ: למיטב ידיעתי, יש באותו נושא עוד שתי הצעות חוק שעברו עוד בטרם עברה הצעת החוק של חבר-כנסת נס.

אמנון כהן: לא לוועדת ה כלכלה.

אילן ליבוביץ: נכון, אבל אני חושב שאם ועדת הכלכלה החליטה לעסוק בנושא איך הם יידונו בוועדות אחרות?

אילן ליבוביץ: ישנה הצעה אחת של חבר-כנסת יגאל יסינוב הצעה של חבר-כנסת - - -

לאה נס: אתה מייצג עכשיו את יגאל יסינוב, בתור חבר שינוי?

אילן ליבוביץ: כן.

אילן ליבוביץ: אני לא מכיר את הפרוצדורה, היועצת המשפטית בוודאי מכירה, אבל אני חושב שיש מקום שתהיה הצעה אחת.

אמנון כהן: אנחנו מקיימים את הדיון הראשון הזה.

אמנון כהן: כמובן אם חברי הכנסת ירצו, בהחלט נכבד את כולן ביחד.

אמנון כהן: לכן נמצא כאן איתנו גם חבר-כנסת ברונפמן שביקש מהוועדה לנבקש את הצעת החוק שלו מוועדה אחרת.

אמנון כהן: לנו כמובן אין עניין שנושא אחד ידון במספר ועדות.

אמנון כהן: אנחנו נבקש לקבל את כל ההצעות ואחר-כך נדון בהן יחד.

גילה גמליאל: למה לא לאחד את כל ההצעות?

לאה נס: לחברי הכנסת יש זכות.

לאה נס: שואלים אותם אם הם רוצים לאחד.

לאה נס: הדיונים הבאים יכולים להיות משותפים אבל בקריאה ראשונה אפשר לקדם כל הצעה בנפרד ואחבר-כנסת מאחדים לקריאה שניה ושלישית, כך שזה לא אמור לשנות את העניין.

אמנון כהן: אנחנו נפעל על-פי נהלים ועל פי רצונם של חברי כנסת, עד איפה שזה אפשר שזה ירוץ כהצעה פרטית של אותו חבר כנסת, ואז כנראה שבקריאה שניה ושלישית זה יאוחד.

אתי בנדלר: פעמים רבות חברי כנסת לא מעוניינים לאחד את הצעות החוק שלהם לפני הקריאה הראשונה, כי כל אחד הצעת חוק על שמו.

אתי בנדלר: בסוף בוודאי מצרפים כי מעלים הצעה אחת שדנה בנושא ואי אפשר הסדרים שונים.

אתי בנדלר: זה פשוט עניין של פרוצדורה.

אתי בנדלר: קודם כל הצעות האלה צריכות להיות מועברות לוועדת הכלכלה.

אמנון כהן: מה שאנחנו נבטיח שבוועדת הכלכלה נוציא את החקיקה הכי טובה לעם ישראל, נאחד את כולם.

אמנון כהן: המטרה היא שהאזרח בסופו של דבר יהנה.

אליעזר כהן: אמנם זה אנטי פופוליסטי לדבר נגד המלחמה בתאונות דרכים, ואני מעריך מאוד את הכוונה של חברת הכנסת לאה נס, אולם אני קצת מבין בזה ושואל: מדובר בהנדסת אנוש ויש לך בעיה של מיקום - איפה מחנים?

אליעזר כהן: באיזה מרחקים?

אליעזר כהן: אני רוצה להגיד לך שדווקא המיקום הוא הבעיה.

אליעזר כהן: אתה מדבר על שלט עשרה מטרים ממך או שני קילומטר ממך?

אליעזר כהן: על הגג של "השרתון" או כשאתה נוסע בנתיבי איילון?

אליעזר כהן: ההצעה גורפת מידי והיא יכולה לפגוע קשה מאוד בעסקים.

אליעזר כהן: עסקי פרסום הם עסקים חובקי עולם.

אליעזר כהן: אני רוצה לתת דוגמא אחת סין: מטיסה לטיסה שלי לסין, אני רואה מהפכה עצמה בשילוט ובתאורה.

אמנון כהן: אבל דפוסי התנהגות של נהגים של סין לא דומה לדפוסי התנהגות של נהגים בישראל.

רומן ברונפמן: כלי התחבורה בסין לא דומים לכלי התחבורה בארץ.

אליעזר כהן: בסין נוסעים שני מיליון רוכבי אופניים בלי אורות בלילה בכביש אחד.

אליעזר כהן: נתתי את זה כדוגמא קיצונית.

אליעזר כהן: אתה נוסע ואתה רואה עולם ומלואו מואר ונכנס לך בעיניים, מול שלט אחד בודד בנתיבי איילון שמנצנץ לך ביציאה מרכבת צפון.

אליעזר כהן: הרעיון הוא נכון.

אליעזר כהן: צריך לעשות איזשהו תקן כי אחרת גם שלט רחוק על הגג מעבר לנתיבי איילון נכלל בהגדרה הזאת, וזה לא יכול להיות.

אמנון כהן: אנחנו פותחים את הדיון.

אמנון כהן: כמובן שנרצה לדעת מה המרחק שצריך להיות משלט לשלט, אם בכלל.

אליעזר כהן: צריך לעשות תקנים.

אמנון כהן: יש לבדוק מה ההפסדים שיגרמו לרשויות המקומיות כתוצאה מהפרסום או מאי הפרסום.

אמנון כהן: יש פה הרבה אלמנטים.

אמנון כהן: אנחנו נרצה לדעת סקרים שעשתה משטרת ישראל לגבי שצמתים מסויימים לפני ואחרי הצבת שלטים.

אמנון כהן: אנחנו היום לומדים את הדברים.

אמנון כהן: לאחר שנלמד את הכל, נגדיר כל דבר.

לאה נס: לפני הדיון, אם אפשר לצפות בקלטת.

אמנון כהן: נסיים קודם את האמירות של חברי הכנסת.

אליעזר כהן: אני רק חושב שזה סוחף מידי.

לאה נס: אנחנו עושים דיון אבל צריך להתחיל ממשהו.

רומן ברונפמן: בוקר טוב.

רומן ברונפמן: חבר-הכנסת כהן אני רוצה לברך אותם עם כניסתך לתפקיד.

רומן ברונפמן: לאחל לך הצלחה בוועדה מעניינת זאת.

רומן ברונפמן: יש לי חוק שעבר בקריאה טרומית, יחד עם הצעת חוק של חבר-כנסת יגאל יסינוב.

רומן ברונפמן: הצעתי היא "תיקון חוק הדרכים" והצעתו היא " תיקון חוק רשויות מקומיות".

רומן ברונפמן: בעקבות זאת נפלה כנראה טעות ושתי ההצעות הועברו לוועדת הפנים.

רומן ברונפמן: כשנודע לי שהיום אתה מעלה לדיון נושא שילוט דרכים של חבר-כנסת לאה נס, פניתי ליושב-ראש ועדת הכנסת בבקשה להעביר את הצעתי לוועדת הכלכלה, ואני מודיע לך שאני רוצה שבדיון הבא נדון בשתי הצעות החוק.

רומן ברונפמן: זה נושא טכני.

רומן ברונפמן: מהותית, אני רוצה להמשיך את הקו של חבר-כנסת אליעזר כהן.

רומן ברונפמן: הצורך בהסדרת הנושא הוא ברור ובלתי נמנע.

רומן ברונפמן: יש היום חוסר הבנה וחוסר סדר בכל מה שקשור לשלטי חוץ.

רומן ברונפמן: כמובן שאנחנו לא רוצים לפגוע ברשויות מקומיות ובבפרנסה של מפרסמים וחברות מפרסמות, שאותן הזכיר חבר-כנסת אליעזר כהן.

רומן ברונפמן: אבל בוודאי שאנחנו רוצים לדאוג, קודם כל, לזכויות ההאזרח ובכלל זה בטיחות בדרכים.

רומן ברונפמן: זה מה שהניע אותי ואת חברת הכנסת לאה נס, בהנחת הצעת החוק.

רומן ברונפמן: הממשלה תמכה בהצעתי.

רומן ברונפמן: ההצעה שלי קצת שונה מעט מזאת של חברת-הכנסת נס, ואני חושב שתוך כדי דיון בשתי ההצעות, נוכל להגיע לנוסח שיהיה מקובל על המציעים, על הרשויות המקומיות והחברות המפורסמות.

רומן ברונפמן: אני מאחל תנועה בטוחה והצלחה.

אמנון כהן: כמובן שאחכה שההצעה שלך תגיע לוועדה ואפנה גם לחבר-כנסת יגאל יסינוב, שיש לו הצעה דומה, שגם יעשה את אותו מהלך.

גילה גמליאל: השאלה היא, האם זה מצריך הצעת חוק?

גילה גמליאל: אני לא מבינה למה צריך הליך חקיקתי ולא תקנות.

גילה גמליאל: אני פעילה עם עמותת אור ירוק בהיבט של המלחמה בתאונות דרכים.

גילה גמליאל: נשאלת השאלה, האם היה מחקרים מדעיים בנושא?

גילה גמליאל: אם כן, מן הראוי שיציגו בפנינו.

גילה גמליאל: על פניו, מה ההבדל בין שלט נע לשלט רגיל של פרסומת?

גילה גמליאל: אני נוטה להסכים עם מה שאמר חברי, אליעזר כהן: מה ההגיון מבחינת המיקום?

גילה גמליאל: כוונת ההצעה טובה אבל ההצעה הלכה רחוק מידי.

גילה גמליאל: האם לא כדאי לפנות לשר בסוגיה זאת, על מנת שיהיו תקנות בעניין ולאוו דווקא חוק.

אמנון כהן: אנחנו חברי כנסת מציעים הצעות.

אמנון כהן: המטרה שלנו להיטיב עם הציבור.

אמנון כהן: אם יבוא השר ויתקין תקנות, זאת החלטה של חברי כנסת.

אמנון כהן: עכשיו, לבקשתך, נראה את הסרטון הקצר.

לאה נס: אני רוצה לענות לחברי הכנסת שהביעו תמיהה לנושא.

לאה נס: חברת-כנסת גמליאל, אולי לא היית פה כשפתחתי את הדיון, אין ספק שיש גורמים רבים שמשפיעים על תאונות הדרכים, לא הכל ברור, אבל אני בטוחה שגם את חשה שמזמן הגיעו מים עד נפש.

לאה נס: זה שכל הזמן העלו את זה על סדר-היום זה לא עזר.

לאה נס: לכן משרד התחבורה וגם עמותת אור ירוק החליטו ללכת על תהליך של חקיקה וקידום חקיקה בנושאים הנראים יותר מחשודים כמשפיעים על תאונות הדרכים.

לאה נס: מחוברת של משרד התחבורה שהצגתי קודם עולה, שאחד הגורמים שמסיח את דעתם של הנהגים, אלה שלטי החוצות.

לאה נס: אם שלט חוצות לא נע מסיח את דעתם, קל וחומר שלטי החוצות הנעים, היפים, המרשימים.

לאה נס: אני רוצה להראות בקלטת,

לאה נס: דוגמא אחת שיכולה להציג את הנושא.

לאה נס: צריכים לנהוג בזהירות מונעת, מדובר בדיני נפשות.

לאה נס: אולי לא צריך להיסחף, אבל בהחלט צריך לנהוג פה בזהירות המונעת.

לאה נס: (מוקרן סרט בוידאו)

אמנון כהן: אני רוצה לשמוע את משרד התחבורה.

שרית זוכוביצקי: זה לא חוק של שר התחבורה אלא של שר הפנים, אבל עמדת הממשלה היא לתמוך.

שרית זוכוביצקי: השלטים האלה מסיחים את דעת הנהג והצעת החוק תתרום לבטיחות.

אמנון כהן: על מה את מתבססת?

שרית זוכוביצקי: לי אין מחקרים.

שרית זוכוביצקי: אני אומרת שאנשי המקצוע מטעמנו - -

לאה נס: אלה שהוציאו את החוברת החליטו.

אמנון כהן: מה הם החליטו?

שרית זוכוביצקי: אנשי המקצוע החליטו שהשלטים האלה מסיחים את דעת הנהג, והסרת השלטים תתרום לבטיחות.

שרית זוכוביצקי: זאת עמדת הממשלה.

גילה גמליאל: על מה היא מבוססת?

שרית זוכוביצקי: אני לא יודעת על מחקר.

אליעזר כהן: שר הבטחון הקודם, אביגדור ליברמן, בדיוק כמוך, ביקש מחקרים ולא היו להם מחקרים.

דורית פורר: היועצות המשפטיות של אגף התנועה לא תגענה היום ואני אני אדבר בשם אגף התנועה.

אמנון כהן: לפני שאת מתחילה, אני רוצה ללמוד את הנושא.

אמנון כהן: אני לא רוצה לעשות נזק למישהו.

אמנון כהן: אם זה לא גורם לשום דבר - בסדר.

אמנון כהן: אם זה סתם מראית עין - גם בסדר.

אמנון כהן: אתם אחראים על כל הכבישים במדינת ישראל ותאונות הדרכים.

אמנון כהן: האם יש סטטיסטיקה?

אמנון כהן: מה קרה בצמתים לפני ואחרי הצבת השלטים, תוך התחשבות בעובדה שיש יותר רכבים במדינת ישראל?

אמנון כהן: יש לבדוק סטיסטית: האם יש פה החמרה בנושא של תאונות דרכים.

אמנון כהן: זה מה שהייתי רוצה לדעת.

אמנון כהן: ככה לדבר זה קצת קשה.

אמנון כהן: אתם אנשי מקצוע, אתם צריכים להביא לנו דברים וחותכים כדי שנדע להחליט.

אמנון כהן: אין לנו אינטרס לפגוע באף אחד.

אמנון כהן: המטרה שלנו לשמור על הציבור.

אמנון כהן: אם זה לא עושה רע, אז למה?

אמנון כהן: ואם זה כן עושה רע, אז נחליט מה לעשות.

דורית פורר: המטרה שלנו כמובן זהה, גם אנחנו מעוניינים לשמור על הציבור.

דורית פורר: לגבי נתונים סטטיסטים, זה קשה מאוד לכמת את הדברים האלה, מכיוון שאנחנו יכולים למדוד תאונות דרכים במישור של אי ציות לרמזור, או אי שמירת מרחק, סטיה מנתיב וכו'.

דורית פורר: כשבוחן מגיע לזירת העבירה הוא יכול לראות באופן ברור שהתאונה נגרמה בגללם.

דורית פורר: בד"כ עבירות כאלה שציינתי, כמו אי שמירת מרחק, אי ציות לרמזור או סטיה מנתיב נגרמות בגלל סיבות אישיות שמשפיעות על הנהג במהלך הנהיגה.

דורית פורר: קשה מאוד לדעת מה השפיע על הנהג במהלך הנהיגה.

דורית פורר: כי כשחוקר יבוא ויחקור נהג מה גרם לו לבצע את הסטיה, הוא לא יגיד, מטבע הדברים, "הסתכלתי על השלט וסטיתי".

אמנון כהן: הוא גם לא יגיד שהוא דיבר בפלאפון.

דורית פורר: או הסתכלתי על משהו אחר שהסיח את דעתי וסטיתי.

דורית פורר: לכן זה נושא שמאוד קשה לכמת אותו ואין לי נתונים.

דורית פורר: רציתי להביא נתונים וביקשתי שימפו תאונות שקרו בצמתים מסויימים.

דורית פורר: באמת מיפו ואמרו לי מה הסיבות העיקריות העיקריות לגרם התאונות האלה.

דורית פורר: ביקשתי שמאידך יכתבו לי אם בצמתים האלה יש שילוט כפי שמדובר עליו בהצעה.

דורית פורר: אמרו לי שכן, ובחלק מהצמתים יש.

דורית פורר: אבל מבחינה מחקרית-מדעית פרופר, להגיד שהשלט הוא הסיבה העיקרית שבגללה נגרמה התאונה, זה קצת קשה.

דורית פורר: מה שאנחנו יכולים להגיד על סמך הנתונים שיש לנו, שלפחות בשנתיים האחרונות בישראל, הסיבות העיקריות להתרחשות תאונות דרכים זה אי ציות לרמזור.

דורית פורר: כ- 13 אחוז מהתאונות נגרמו מאי ציות לרמזור.

דורית פורר: סיבה נוספת שבגללה נגרמו תאונות דרכים, כמו שאמרתי, סטיה מנתיב ואי שמירת מרחק.

אמנון כהן: אולי סטו כי ראו משהו יפה?

דורית פורר: אמרתי שלא יודעים.

דורית פורר: אני לא יכול לדעת מה גרם לנהג לסטות.

דורית פורר: אבל, מטבע הדברים, כל העבירות האלה נובעות, ממצב אישי של הנהג בדרך.

דורית פורר: תפקידנו, כאגף התנועה, למנוע גורם כלשהו, מלבד הגורמים ההכרחיים בכביש כמו השילוט והתמרור שנחוצים להכוונת התנועה, נוכחות גורם שעשוי באופן כלשהו להסיח את דעתו של הנהג מהמתרחש בכביש.

דורית פורר: השלטים האלה, מעצם טבעים, נועדו להסיח את הדעת.

דורית פורר: למה עושים אותם כל כך גדולים?

דורית פורר: ולמה עושים אותם כל כך מתוחכם עם מסכים גדולים?

דורית פורר: כמו שאמרה חבר-כנסת נס, הם מרהיבים וצבעוניים, כדי לצוד את העין.

דורית פורר: כדי שאדם יסתכל על הפרסומת ויקלוט את המסר שמעוניינים להעביר לו.

אמנון כהן: ויכנס ברכב שלפניו.

דורית פורר: זאת לא המטרה.

דורית פורר: המטרה שלנו היא למנוע את זה שהוא יכנס ברכב שלפניו.

אילן ליבוביץ: אז למה רק שלט עם תצוגה נעה?

אילן ליבוביץ: אז שבכלל לא יעשו שלטים לצידי הדרכים וגמרנו.

דורית פורר: גם אני חשבתי על זה.

דורית פורר: שלט בעל תצוגה - - -

אילן ליבוביץ: יש מדינות שאוסרות בכלל על שלטים לצידי הדרכים.

גילה גמליאל: אם אני לא טועה משתמשים בזה גם להגיד איפה יש פקקים, וגם זה חשוב.

לאה נס: יש דברים הכרחיים ודברים לא הכרחיים.

גילה גמליאל: אז פה יש תאונות ושם אין תאונות?

לאה נס: יש הבדל בתדירות.

לאה נס: בעומס, בכמות, עוד מעט תגידי שגם הרמזור עצמו הצבעים שלו מהבהבים.

גילה גמליאל: היא אמרה שזה הגורם העיקרי.

לאה נס: כשמישהו רוצה לפסול את זה אפשר לפסול.

גילה גמליאל: זה כל כך לא רציני לבוא לוועדת הכלכלה.

גילה גמליאל: יושבים כאן נציגי הממשלה, ואין אפילו טיעונים מינימלים כדי להסביר לנו , על מה בעצם הדיון.

גילה גמליאל: אין מחקרים בעניין.

גילה גמליאל: לבוא על פניו כי זה פופוליסטי, אני לא חושבת - - -

דורית פורר: שאלו אותי פה מה ההבדל בין השלטים האלה לבין שלטים רגילים קבועים.

דורית פורר: אז לא צריך להיות חכם גדול ולא צריך להיות מאוד רציני ולהביא מחקרים כדי להגיד מה ההבדל.

דורית פורר: כל נהג, כל מי שעיניו בראשו רואה מה ההבדל.

דורית פורר: אם יש לי סרטון על שלט כזה והוא מתחדש, הוא אורך זמן רב יותר.

דורית פורר: יש איזושהי עלילה קצרה שמתרחשת בסרטון שמושכת את תשומת הלב.

דורית פורר: זה משהו נע ודינמי שצד את עינו של הנהג.

דורית פורר: גם הגודל שונה משלט רגיל.

דורית פורר: לא צריך להיות חכם גדול.

אמנון כהן: אם זה שלט רגיל, הסתכלת פעם אחת אתה כבר יודע מה יש וממשיך הלאה.

אמנון כהן: אם זה מתחדש אז אתה מסתכל עוד פעם.

גילה גמליאל: אז עוצרים באמצע הכביש ומסתכלים?

דורית פורר: אתה לא עומד אבל אתה מסתכל.

דורית פורר: לכן אנחנו סבורים שכל גורם שיש בו כדי להשפיע על הנהג ולהסיח את דעתו מהמתרחש בכביש, עלול לגרום להפרעה לתנועה, ואנחנו כמי שמופקדים על בטחון המשתמשים בדרך, כמובן בעד הצעת החוק.

אהוד ענבר: אנחנו כמובן בעד המלחמה בתאונות.

אהוד ענבר: חסרים מחקרים ברורים לגבי הנושא.

אהוד ענבר: אנחנו גם לא יכולים להתעלם מההיבט הכלכלי שהרשיות ניזונות ממנו, וזאת בהתחשב במצב הכלכלי הקשה של רוב הרשויות.

אהוד ענבר: אנחנו, כמובן, מבקשים למצוא את השילוב של קו המשווה של הבעיה, אם אכן יש בעיה, כי עדיין לא הוכיחו לנו.

אמנון כהן: אתה יכול להגיד לנו עלויות?

אמנון כהן: מטר על מטר?

אמנון כהן: שניים על שניים?

אמנון כהן: כמה גובים בערך?

אתי בנדלר: אתה יודע?

אתי בנדלר: כמה אתם גובים בסך הכל באגרות שילוט?

אהוד ענבר: אין לי כאן מידע.

לאה ורון: תעביר לישיבה את הנתונים לגבי ההכנסות של העיריות.

אמנון כהן: בוא נשים בצד את הפן הכלכלי .

אמנון כהן: נגיד שאנחנו מכסים מכסים אותו מהאוצר.

אמנון כהן: תתמקד עכשיו בפאן המקצועי.

אמנון כהן: איך אתה מסתכל על הפאן של תאונות הדרכים?

אהוד ענבר: אני חושב שצריך להפריד בין כבישים בין-עירוניים לבין כבישים בתוך העיר.

אהוד ענבר: כבישים בין-עירוניים, זה כבר לא עניין של הרשויות המקומיות, אלא זה עניין של מומחי תנועה שיחליטו.

אהוד ענבר: בתוך העיר, אנחנו לא חושבים שיש הבדל מהותי בין שלט רגיל לבין שלט נע.

אהוד ענבר: אני לא מדבר כרגע על נתיבי איילון שמשך הנסיעה שם קצת יותר ארוך ואם באמת רץ סרט על אחד השלטים בנתיבי איילון אז הם נוסעים ומסתכלים.

אהוד ענבר: מתי מביטים על שלט?

אהוד ענבר: כשעומדים ברמזור או תוך כדי נסיעה.

אהוד ענבר: לנו לא ידוע על תאונות דרכים ספציפיות שנגרמו כתוצאה משילוט.

אמנון כהן: נציג מע"צ בבקשה.

אמנון כהן: יוני פרוחי בשנת 66' נחקק חוק הדרכים שנוגע לשילוט בצידי דרכים בין-עירוניות.

אמנון כהן: החוק הזה אוסר על הראות שלט לעיני מי שנוהג בדרך בין-עירונית, כשמטרת החקיקה היתה למנוע את היסח הדעת של הנהג.

אמנון כהן: אחר כך היו תקנות בשנות השמונים שהרחיבו את הנושא.

אילן ליבוביץ: ומה עושים עם החוק הזה?

יוני פרוחי: רמת המינוע אז לא דומה להיום, וכבר אז המחוקק ראה לנגד עיניו את הנושא של היסח הדעת.

אילן ליבוביץ: ואין שלטי חוצות בכבישים הבין-עירוניים?

יוני פרוחי: יש שלטי חוצות ונלחמים בהם וזה הגיע כמה פעמים לבג"ץ.

יוני פרוחי: "סחר שלטים" נלחם במע"צ ובמשרד התחבורה והפסיד בנושאים האלה.

יוני פרוחי: גם השלטים על העמודים הגדולים, כמו באיילון, בדרך כלל יורדים.

יוני פרוחי: זה נכון שיש שלטים, אבל זה לא אומר שזה לא מוסיף על תאונות הדרכים.

יוני פרוחי: במהירות 80 קמ"ש נהג עובר משהו כמו 24-25 מטרים בשניה.

יוני פרוחי: בחצי שניה של היסח הדעת הוא נתקל ברכב שלפניו.

יוני פרוחי: קל וחומר בשילוט מתחלף.

יוני פרוחי: השלטים הגדולים, ראית אותם ממרחק וזהו.

יוני פרוחי: כמו שאמרת, התחלפה פרסומת, התחלף הבזק נוסף, נכנסת ברכב שלפניך.

יוני פרוחי: הרבה מהתאונות האלה לא נרשמות בשום מקום.

יוני פרוחי: תאונות פח, תאונות שאין בהם נפגעים לא נכנסות לשום סטטיסטיקה.

יוני פרוחי: אי אפשר לכמת את כל הדברים האלה ואף נהג לא יגיד "נהגתי עם פלאפון, או חייגתי".

אמנון כהן: אבל החוק מדבר על שילוט עירוני.

יוני פרוחי: בין עירוני.

לאה ורון: אבל החוק שלה זה גם עירוני וגם בין-עירוני.

אתי בנדלר: חוק הדרכים מתייחס רק לבין-עירוני.

יוני פרוחי: אף נהג לא יצהיר שהוא קרא את מה שכתוב בשלט.

יוני פרוחי: מנסיוני כנהג, בצומת עלית ברמת-גן יש שלט כזה - הרבה פעמים אני נתקע בירוק ולא נוסע כי אני קורא מה שכתוב, או שאני כמעט לא עוצר בזמן כי אני מסתכל על השלט.

רומן ברונפמן: מעניין, לי זה קורה עם בחורות נאות שעוברות בכביש.

יוני פרוחי: העלו את הבחורות לשלטים.

יוני פרוחי: אם אני לא טועה, בהצעת החוק דובר על גודל.

יוני פרוחי: לדעתי צריך לאסור.

יוני פרוחי: לא מדובר על גודל.

לאה נס: לא דובר על גודל.

יוני פרוחי: אסור שיראו שלטים כאלה.

יוני פרוחי: בצד הכלכלי אנחנו מנהלים מלחמה עם הרשויות שמנצלות את ניסוח חוק הדרכים לתת אישורים למפרסמים לשים בגבול שלהם את אותם שלטים.

יוני פרוחי: ואז יש לנו מלחמה.

יוני פרוחי: המפרסם טוען בצדק שהוא קיבל אישור ושילם אגרה, ומצד שני אנחנו מורידים לו את השלט.

יוני פרוחי: אם אנחנו מדברים על ההפסדים, אפשר לדבר על ההפסדים של המדינה בתאונות דרכים.

אמנון כהן: העלתם הצעות ותקנות - למה החוקים האלה נולדים?

אמנון כהן: אתם נתקלים בדברים, צריכים להכין את החקיקות המתאימות מול המשרדים השונים – משרד הפנים או משרד התחבורה.

אמנון כהן: מה עשיתם?

יוני פרוחי: בדרכים הבין-עירוניות - - -

אמנון כהן: איזה כלי ענישה יש לך?

אמנון כהן: אתה מוריד את השלט?

אמנון כהן: קנס?

יוני פרוחי: אין לי כלים לענישה.

יוני פרוחי: אני מוסמך, יחד עם המשרד לאיכות הסביבה והסיירת הירוקה, לאכוף את החוק.

אמנון כהן: לאכוף זה להסיר את השילוט בלבד?

יוני פרוחי: לאכוף זה להסיר את השילוט.

לאה נס: מבחינת חוק הנקיון?

יוני פרוחיי: אנחנו עושים פעילות משותפת יחד עם המשרד לאיכות הסביבה והמשטרה הירוקה.

יוני פרוחיי: להם המחוקק נתן אפשרות להטיל קנסות.

יוני פרוחיי: מי שלא מסיר תוך 7 ימים, כמו שכתוב בחוק, אז הוא מקבל את הקנס.

אמנון כהן: חברות השילוט ופרסום החוצות בבקשה.

יורם מושקט: אני מברך את אדוני בשם כל יוצאי בוכרה על מנת שנדע איפה אנחנו נמצאים.

אמנון כהן: זה לא ישפיע על הדיון, הדיון יהיה מקצועי.

יורם מושקט: אנחנו מייצגים את חברת סי.

יורם מושקט: טי.

יורם מושקט: בי ואנחנו התכוננו לדיון הזה כמו שאנחנו מתכוננים לבית משפט.

יורם מושקט: היינו, אנחנו רואים מה המוסכמות והפלוגתאות.

יורם מושקט: אני חושב שהמוסכמות בינינו רחבות מאוד - שצריך להילחם בתאונות הדרכים, שצריך לבדוק אם באמת השלטים מסיחים את הדעת ברמה כזאת שצריכים להסיר אותם או לתקן אותם.

יורם מושקט: דבר נוסף, יש דברים נוספים שמסיחים את הדעת יותר מהשלטים האלה.

לאה נס: נעשה עוד חקיקה.

יורם מושקט: אני מכבד מאוד את הצעות החוק של חברי-הכנסת נס וברונפמן.

יורם מושקט: ביקשתי מעו"ד אורייני ממשרדי לחפש באינטרנט אם יש סקרים בנושא הזה.

יורם מושקט: היא ראתה שיש סקר מאוד מעניין - -

לאה נס: מי ערך את הסקר ואיפה?

יורם מושקט: הסקר הוא משנת 2001 ונעשה בארה"ב.

יורם מושקט: כתוב כאן: "RESEARCH REVIEW OF POTENTIAL SAFETY EFFECTS OF ELECTRONIC BILLBOARDS ON DRIVER ATTENTION AND DISTRACTION" .

יורם מושקט: מדובר פה על מחקר ועל ההשפעות של השלטים האלקטרונים.

יורם מושקט: הסקר נעשה על ידי : Office of Real Estate Services and Safety Core Business Unit Federal Highway Administration.

יורם מושקט: הרשות הפדרלית של רשות הכבישים, כמו מע"צ אצלנו.

יורם מושקט: הבחור שדיבר קודם ממע"צ דיבר אינטואיטיבית.

יורם מושקט: כולנו דיברנו אינטואיטיבית מה אנחנו מרגישים.

יורם מושקט: אנחנו מרגישים שאולי השלט יסיח את הדעת.

לאה נס: לא מרגישים, מניחים.

יורם מושקט: אני הרגשתי יותר עניין של רגש ושל אינטואיציות.

יורם מושקט: אבל זה רגש מול רגש.

יורם מושקט: במחקר הזה ישנו דבר מאוד מעניין: הם אומרים שלא נמצא שום קשר, במדינות שערכו את הסקר, בין השלטים האלקטרונים, ואני לא מדבר על שלטים נעים, לבין הנושא של תאונות דרכים.

יורם מושקט: מדובר על מדינות: נבדה, יוטה, טקסס, ניו-יורק, ניו המפשייר ומססוצ'ס.

יורם מושקט: אני מקריא מתוך המחקר: "Numerous states have attempted to identify relationship between EEBs and safety by using traffic conditions as a surrogate measure.

יורם מושקט: The states of Nevada, Uta, Texas, New-York, New Hampshire, and Massachusetts reported no increased traffic safety problems after the installation of electronic information display in their city centers and along their highways".

לאה נס: פה מדובר על שטחים פתוחים.

יורם מושקט: לא ערכנו את הסקר.

יורם מושקט: אנחנו מכבדים את מה שאמריקאים, בעיקר הרשות הפדרלית כותבת.

יורם מושקט: הם אומרים בלשון פשוטה שלא נמצאה שום ראיה לכך שהשילוט הזה במרכזי הערים גורם להפרעה לתנועה או לתאונות דרכים.

יורם מושקט: מדובר במדינות הכי מאוכלסות בארה"ב - מדינת ניו-יורק שכוללת את מנהטן וטקסס של הנשיא בוש.

רומן ברונפמן: זה במרכזי ערים או בכבישים בין-עירוניים?

יורם מושקט: כתוב פה: ""and along their highways .

יורם מושקט: כמה אנשים, כמו הבחור ממע"צ, אמרו: "נראה לנו שזה מפריע".

יורם מושקט: אז הם עשו סקר ומצאו.

יורם מושקט: לא הסתפקתי בכך ופניתי לחוקרת תנועה בעלת שם, ד"ר טובה רוזנבלום.

יורם מושקט: פניתי אליה רק אתמול והיא אמרה שהיא מוכנה לתת את כל המידע ואת כל הידע ולעשות סקר.

לאה נס: מה התחום שלה?

יורם מושקט: היא נחשבת מספר אחת בארץ בנושא של פסיכולוגיה בתאונות דרכים.

יורם מושקט: מה שאנחנו מבקשים מבחינה חוקית לשים לב: חוק הדרכים לא צריך תיקון, וזאת מדוע?

יורם מושקט: כי הוא למעשה מכסה את כל הכבישים הבין עירוניים ושם אסור שלטים, לא רק נעים ואלקטרונים, אלא שלטים בכלל.

יורם מושקט: מי שצריך לאכוף את החוק זה משרד איכות הסביבה.

יורם מושקט: מדוע?

יורם מושקט: כי חוק הדרכים בראשיתו היה חוק של איכות סביבה, היינו איך לא לכער את הסביבה, ולאו דווקא להתנגד לתאונות הדרכים.

יורם מושקט: מה שחברי הכנסת נס וברונפמן מציעים, יורד, בסופו של דבר, לכבישים העירוניים, היינו למה שלא מכוסה על ידי חוק הדרכים.

יורם מושקט: לזה צריך חוק מיוחד, אם בכלל.

יורם מושקט: אנחנו טוענים שזה מיותר כי קיימים חוקי עזר של שילוט בכל המועצות והרשויות המקומיות.

יורם מושקט: לדוגמא, אנחנו מתמודדים כרגע עם עתירה של עמותה שנקראת עמותה ירוקה שטוענת - -

גילה גמליאל: אני קצת מבולבלת, זה לא אתה שהופעת קודם בכתבה שראינו?

יורם מושקט: כן.

גילה גמליאל: זה קצת מצחיק, השתמשו בזה כדי לשכנע אותנו.

גילה גמליאל: יורם מושקט זה היה גילוי נאות.

גילה גמליאל: עירית ת"א מעורבת בעתירה הספציפית הזאת, ורוב השלטים האלקטרונים שאנחנו מדברים עליהם נמצאים בגוש דן.

גילה גמליאל: לרשויות יש תקנות במסגרת חוק העזר שלהן והן התקינו את כל הפרמטרים וכל אמות המידה המתאימות על מנת שהשלטים האלה, שנמצאים בתוך הערים לא יפריעו לתנועה, לא יגרמו לתאונות דרכים ולא יהיו בגדלים מסויימים שיסיחו את הדעת.

אמנון כהן: זה חוק עזר עירוני?

יורם מושקט: כן.

יורם מושקט: ויש תקנות שנוגעות לאיכות הסביבה ולאסתטיות של השלטים.

יורם מושקט: מבחינת מאזן הנוחיות, צריך להילחם בתאונות הדרכים, צריך שתהיה אסתטיקה במרכזי הערים.

יורם מושקט: לא צריך לפגוע בכל אותם אנשים שהשקיעו בשלטים האלה עשרות מיליונים.

יורם מושקט: היות ונציג השלטון המקומי לא ידע כמה כסף מקבלים השלטון המקומי, נאמר לי שמדובר בעשרות מיליוני דולרים שהשלטון המקומי מקבל מהשלטים האלה.

אמנון כהן: ואת הכסף הזה הוא משקיע לטובת התושבים שלו.

יורם מושקט: אנחנו מקווים שהוא משקיע לטובת האזרח ולטובת המדינה.

אמנון כהן: מה ביקשתם מד"ר טובה רוזנבלום?

יורם מושקט: היות ודיברתי איתה אתמול.

יורם מושקט: היא מוכנה לעשות סקר.

אמנון כהן: השאלה מי יזמין את הסקר?

אמנון כהן: אם אתם תזמינו את הסקר זה דבר אחד.

אמנון כהן: אם אני אזמין את הסקר זה יהיה אחרת.

יורם מושקט: היא אמרה לי שהיא מוכרת גם על ידי משרדי ממשלה.

רומן ברונפמן: אפשר להזמין אותה לישיבה.

לאה ורון: לכנסת יש כללים לגבי הזמנת מחקרים.

אילן ליבוביץ: מרכז המחקר של הכנסת צריך להזמין מחקר מטעמו.

אילן ליבוביץ: עשינו את זה כבר כמה פעמים.

יורם מושקט: רק כדי להגן על שמה - - -

אילן ליבוביץ: מנסיוני המקצועי בעבר, כשאתה מזמין חוות דעת של מומחה, חוות הדעת תמיד לטובת מי שהזמין אותה.

אמנון כהן: אני אבקש את המחקר שלך.

אמנון כהן: לדיון הבא נזמין נציגים מהמשרד לאיכות הסביבה.

ניר גלעד: אני כאן מטעם חברת רפיד ויז'ן בע"מ, חברת פרסום.

אמנון כהן: כמה נתח שוק אצלכם?

ניר גלעד: אנחנו נמצאים.

ניר גלעד: אני אנסה לא לחזור על דברים ולהיות מאוד ממוקד.

ניר גלעד: כמובן שכל אחד מאיתנו בעד המלחמה בתאונות הדרכים.

ניר גלעד: כאזרחים באנו לכאן הבוקר, אנחנו צריכים לחזור למשרד, ואנחנו רוצים לעשות את זה בשלום.

ניר גלעד: הקושי שאנחנו רואים בהצעת החוק שמונחת על שולחן הוועדה היא בעובדה שהנוסח הזה הוא גורף בכל דרך, בכל מרחק, בכל שלט, בכל צורה, בכל תוכן.

ניר גלעד: לדעתנו זה הקושי.

ניר גלעד: יש מצב נתון, מצב קיים.

ניר גלעד: יש סוגים שונים של שלטים.

ניר גלעד: יש שלטים מסתובבים, 3 דפנות שמסתובבות - טריאו.

ניר גלעד: זה האם החוק חל גם על השלטים האלה?

ניר גלעד: יש שלטים בהירים יותר בהירים פחות.

ניר גלעד: יש מרחקים.

אמנון כהן: כל מה שאתה חושב שטוב כהצעת פשרה תעלה בכתב לוועדה.

אמנון כהן: אני מבין שגם לכם חשוב הנושא של המלחמה בתאונות הדרכים.

אמנון כהן: תשלחו לנו הסתייגויות, אלטרנטיבות, ואנחנו נלמד את הדברים ביחד.

ניר גלעד: בהחלט נשמח להיות חלק מתהליך החקיקה ולכבוד יהיה לנו.

ניר גלעד: יש מצב נתון, אגב, שיש שלטים גם במדינות נאורות אחרות שעברו תהליכי חקיקה, תקינה ורישוי ומצאו את הדרכים.

ניר גלעד: אני לא חושב שנוכל לבצע את מלאכתנו נאמנה אם אנחנו לא נלמד גם ממדינות אחרות.

ניר גלעד: אנחנו לא חייבים להעתיק מכולם, אנחנו יכולים להיות גם אור לגויים, אבל אי אפשר להתעלם מהדברים האלה כי יש הרבה מדינות, כולנו מכירים, שזה עובד יש תקינה ויש רישוי.

אמנון כהן: הייתי גם במספר מקומות בעולם.

אמנון כהן: באנגליה למשל אתה הולך ברחוב ואין צפירות.

אמנון כהן: אלו דפוסי התנהגות שונים.

אמנון כהן: אני בטוח ששם שלט גדול יכול לעמוד ולא תקרה תאונת דרכים.

אמנון כהן: ההתנהגות של האזרחים שם שונה לגמרי.

אמנון כהן: העצבנות של הנהג הישראלי שממהר ובדקה אחת רוצה להגיע מפה לתל אביב, שונה מהתנהגות הנהג שם, לכן יש בעיה עם ההתנהגות.

אמנון כהן: זה מכלול דברים שצריך להתמודד איתם.

אמנון כהן: שלטי החוצות זה פסיק קטן בכל המלחמה הזאת.

אמנון כהן: אבל אם יש בזה נדבך מסויים שזה כן גורם לתאונות, צריך למצוא את הדרך לטפל ב נושא.

ניר גלעד: אדוני צודק.

ניר גלעד: אני רק אומר שצריך ללמוד, לא להעתיק.

ניר גלעד: למשל בנושא אחר לגמרי, במגרשי כדורגל באנגליה, אין גדר בין המגרש לבין המגרש.

ניר גלעד: אז לא צריך להעתיק אלא ללמוד.

אמנון כהן: גם בארץ עוד מעט לא תהיה גדר.

ניר גלעד: אני חוזר לנושא הגורף.

ניר גלעד: למשל טלפון סלולארי:

ניר גלעד: השיחה בטלפון סלולארי טופלה והוכרה כנושא מפריע, אבל זה לא נעשה באופן גורף אלא נמצא פתרון ראוי.

ניר גלעד: נצטרך לעשות עבודה מקצועית: להבחין בין שלט טריאו לבין שלט דיגיטלי.

ניר גלעד: נצטרך להפריד בין דרך לבין צומת.

ניר גלעד: לחברה שלנו אין שלטים בדרך בין-עירונית.

ניר גלעד: יש לנו שלטים בצמתים.

ניר גלעד: אין סטיסטיקה שאומרת שזה יותר מסוכן.

ניר גלעד: נצטרך להבחין בין המרחקים בין השלטים ובין התוכן.

ניר גלעד: האם תוכן שהוא תמונה הוא יותר מסוכן מתוכן שהוא טקסט?

ניר גלעד: מה לוקח למוח יותר זמן לפענח, טקסט בשש שורות או תמונה?

ניר גלעד: אולי דווקא תמונות הן יותר קלות?

ניר גלעד: האם סרטון קצר הוא יותר טוב?

ניר גלעד: אולי סרטון ארוך יותר טוב?

ניר גלעד: אנחנו חושבים שכל מהלך שיבוצע נגד תאונות הדרכים הוא מבורך, אבל אנחנו מבקשים לעשות אותו בצורה מקצועית, לבחון את הסיכון.

ניר גלעד: אגב, נאמר פה על ידי גורמי הממשלה שאין להם נתונים.

ניר גלעד: קל מאוד לייצר את הנתונים.

ניר גלעד: השלטים עומדים כבר כמה שנים.

ניר גלעד: מה הבעיה לבדוק אם השתנה שם המצב?

ניר גלעד: לבצע בדיקה מקצועית ולהגיע לתוצאות שהן מאוזנות ושוקלות את כל השיקולים?

ניר גלעד: גם עמדת בית המשפט העליון היא שאין שום דבר אולטימטיבי.

ניר גלעד: צריך לעשות את האיזון הראוי בין קדמה, לתאונות, לבין הפרנסה.

אשר דמבה: אני לא אגיד כלום על תאונות דרכים, לא שווה לנו מיליון דולר על ידי ילד אחד שייפגע.

אשר דמבה: אני מתנצל מראש אם אני חודרני או עוקצני מידי: זה קצת חוסר רצינות לבוא לכזאת ועדה, אנשים באים עם בקשות והצעות ומסקנות כאלה ואחרות, בלי לבדוק שום פרט לפני כן.

אשר דמבה: אמר נכון יושב -ראש הוועדה, כבר בפתיחת דבריו, האם אין דרך לבדוק שלט שהוצב במקום איקס?

אשר דמבה: מה היה לפניו ומה היה אחריו?

אשר דמבה: הרי למשטרה בטוח יש נתונים.

אשר דמבה: אילו בצומת איקס היו 100 תאונות ואחרי שהוצב השלט היו 200 תאונות, אפשר לדעת ולא צריך לבדוק למה נגרמה התאונה.

אשר דמבה: קודם כל סטיסטית אפשר לבדוק את הדבר הזה.

רוני הראל: לא אחזור על הדברים.

רוני הראל: לנו אין שלטים דיגיטלים.

רוני הראל: דיברו כאן הרבה על שלטים שיש בהם תצוגה נעה, שלטים דיגיטלים, תנועה דינמית, סרט עם עלילה וכו'.

רוני הראל: הייתי מבקש שבדיון שיעשה שתהיה הפרדה בין שלטים שיש בהם תנועה דיגיטלית לבין שלטים אחרים שהם קבועים או שמתחלפת בהם התצוגה פעם בכמה זמן, כמו בשלטי הטריאו.

רוני הראל: להערכתנו זה נושא לגמרי שונה.

אשר דמבה: באותה מידה שלט עלול או עשוי להעיר מישהו שעומד להרדם.

אמנון כהן: רשות הדיבור לחברת-הכנסת לאה נסו ואחר-כך אסכם את הדיון.

לאה נס: אני רוצה לחזור על דברי שאמרתי בתחילת דבריי.

לאה נס: אני מקבלת את עמדת המשרד לביטחון פנים, משרד המשטרה.

לאה נס: כשהחוק שלי רק הונח בכנסת, קיבלתי מכתב מהשר דאז שהמשרד תומך ומברך.

לאה נס: אני חושבת שאנחנו צריך לפעול לפי עיקרון הזהירות המונעת.

לאה נס: אם הרשויות טוענות שהן לא יכולות להביא מחקרים מבוססים וטוענים שאי אפשר להוכיח את זה, לא כל דבר אפשר להוכיח אחד לאחד.

לאה נס: אנחנו מניחים, זה לא עניין של תחושת בטן ורגשות.

לאה נס: גם אם ההצעה באמת כללית וגורפת, אפשר יהיה למצוא את שביל הזהב הנכון כדי למנוע את תאונות הדרכים.

אמנון כהן: אני רוצה לסכם את הדיון.

אמנון כהן: ראשית, אני רוצה לפנות למשטרת ישראל: אני מבקש שתתמקדו במספר צמתים בארץ לפני ואחרי.

אמנון כהן: אני לא אומר שתצביעו שזה היה בגלל שילוט או בגלל שיחה בטלפון או בגלל שהוא ראה מישהי יפה בצומת.

אמנון כהן: אני רוצה נתונים מבחינה סטיסטית, בצומת איקס שיש בה שלטי חוצות ושלטים עומדים מה קרה לפני ואחרי.

אמנון כהן: לקחת שלושה ארבעה מוקדים ראשיים, שאנחנו יודעים שיש שם הרבה תאונות דרכים, וזה ישמש כמדד.

אמנון כהן: אנחנו מבקשים מעו"ד מושקט להעביר אלינו את המחקר שהביא.

אמנון כהן: כיו"ר הוועדה אבקש מהממ"מ שלנו להביא את מה שהוא יכול להביא: על ההיבטים של תצוגה נעה, דיגיטלית, דיגיטלית טריאו וכו'.

אמנון כהן: אבקש נתונים על מה שקורה בעולם, חקיקות בעולם, איך הם תקפו את הבעיה הזאת מול תאונות דרכים, מול אנשים שירוויחו, מול רשויות השלטון, מול כל הגורמים הסביבתיים.

אמנון כהן: כמובן אפעל להעביר את הצעות החוק הנוספות לוועדת הכלכלה, של חבר-כנסת ברונפמן ויסינוב.

אמנון כהן: גם נפנה למשרד הפנים בכתב, ומשרד התחבורה אנחנו מבקשים להכין לנו חומר ולא רק לדבר.

אמנון כהן: אני רוצה דברים כתובים מחקריים.

אמנון כהן: כל מה שיש לכם בתחום.

אמנון כהן: אני רוצה ללמוד את הנושא הזה עניינית, לא לתקוף אף אחד.

אמנון כהן: אם זה טוב ולא מפריע אז שירוויחו כסף כולם.

אמנון כהן: אם צריך להגביל גודל או מרחק, נדון בכך.

אמנון כהן: אם תגידו לי שיש תקנות שמסדירות את הנושא – גם טוב.

אמנון כהן: לפעמים אנחנו כחברי כנסת מביאים נושא חשוב שמשמש כקטלי

אמנון כהן: זטור לנושא מסויים.

אמנון כהן: המשרד עסוק באלף ואחד דברים.

אמנון כהן: הוא לא חשב על הנושא הזה.

אמנון כהן: בא חבר כנסת נמרץ ואומר "תשמע, פה אני רוצה לעשות חקיקה".

אמנון כהן: השר אומר שזה תהליך ארוך ובתיקון אחד הוא מסדר את העניין.

אמנון כהן: נכון שאנחנו רוצים שהשם שלנו יתנוסס על חקיקה מסויימת, אבל המטרה שלנו להיטיב עם הציבור.

אמנון כהן: אם מנענו תאונות דרכים בעקבות ההצעה, כמובן נשמח מאוד.

אילן ליבוביץ: הייתי רוצה לבקש, מעבר לנתונים או למחקר, הייתי מבקש מהם שכנגד המחקר של הגב' רוזנבלום - - -

אמנון כהן: או בשיתוף איתה.

אתי בנדלר: ממ"מ עושה את זה בהליך שנקבע בתוך הכנסת, מוודא מניעת ניגוד עניינים.

אתי בנדלר: כל מומחה שמועסק מטעם הכנסת, חותם על מסמך בדבר העדר ניגוד עניינים, זה דבר בסיסי.